Si Bertrand Arthur William Russell, ika-3ng konde Russell, OM, FRS[58] (Trellech,18 Mayo 1872 -Penrhyndeudraeth, 2 Pebrero 1970) sarong pilosopong Ingles, lohiko, matematiko, historyador, parasurat, kritiko sosyal, aktibista sa pulitika, asin premyado kan Nobel sa Literatura. Sarong prolipikong parasurat, dawa ano na sana an napapaki'araman niyang tuyawon o magtaong komentaryo. Siya nagdarang impluensya sa pilosopiyang analitiko, asin kan saiyang mga trabaho sa matematiko. Siya saro man na aktibista sosyal. Apat na beses nag'agom, igwa siyang tolong aki. Sa pirang punto kan buhay niya, inako niyang siya sarong liberal, sosyalista asin pasipista pero bako daa sabi niya sa pagtubod na gayong hararom. Siya kontrang gayo sa mga gera asin itinolod niya nin maigot an disarmamento nuklear. Bilang saro sa matagom na intelektwal kan kinaban na hiniling siyang may maninigong autoridad moral, robo-robong tawo an nagtitingag saiya sa pagdangog kan saiyang mga tinataram manongod sa buhay, sa politika, sa pilosopiya asin maski sa mga saradit na bagay na saiyang namamasdan. Namundag siya sa Monmouthshire sa saro sa mga prominente asin aristokratikong pamilya sa Reyno Unido.